
Versenysport abbahagyásának okai kosárlabda sportágban

Kulcsszavak: VERSENYSPORT ABBAHAGYÁSÁNAK OKAI KOSÁRLABDA SPORTÁGBAN
A sportolói szokásokat vizsgálva sajnos megállapítható, hogy a sportolói kedv folyamatosan csökken hazánkban a felnőtt lakosságra vetítve. A hazai versenyrendszerben résztvevők száma szerint a harmadik legnépszerűbb sportág a kosárlabda, ahol egyre korábban lépnek ki és hagyják abba a versenyzést a gyerekek. Napjainkban jellemzően serdülőkorúak döntenek amellett, hogy esetleg meghatározó sikeres játékos múltjuk ellenére abbahagyják a versenyzést. Kutatásom fő célja, hogy be tudjam határolni mely korosztályban a legjellemzőbb a lemorzsolódás kosárlabdában, miért hagyják abba a versenyszerű kosárlabdát, illetve van valamilyen más szabadidős tevékenység, amely elsőbbséget élvez vagy esetleg más sportágat választottak-e. Milyen változtatásokra lenne szükség, amely elősegíti a nagyobb sportolói számot? Megkapják-e a sportolók az elvárt szakmai hozzáértést, a megfelelő edzői hátteret?
A válaszadók csak legalább 5 éves versenyzői múlttal rendelkeznek, amely feltétele volt a kitöltésnek. Az adattisztítást követően 115 kiértékelhető válasszal tudtam dolgozni. Az adataimat Microsoft Excel függvényeivel és diagrammjaival összesítettem, valamint az IBM SPSS Statistics 26 statisztikai program segítségével értékeltem ki.
Kutatásom eredményéből kijelenthető, hogy a megkérdezettek 13-17 éves korban 43,5%-a hagyta abba a versenysportot, 56,5%-a pedig már 18 éves kor felett. Tovább vizsgáltam a korosztály és az abbahagyás okainak összefüggéseit, amely kimutatta, hogy a fiatalabb korosztályban legjellemzőbb probléma az edzőváltás, közösség romlás, illetve sikertelenség érzete. Kitöltők 17,4% iskolai csapatban, 52,2% egyesületi csapatban, 30,4% pedig akadémia csapatban játszott/játszik. Vizsgáltam a versenysport abbahagyásának okait, ahol szignifikánsan különbség van az egyesületi és akadémiai versenysport abbahagyásának okainál. A közösség romlás, illetve edzőváltás a legjellemzőbb ok. Külön kérdésben vizsgáltam sportág élvezeti oldalát, ahol az eredmények azt mutatják, hogy az egyesületnél szignifikáns eltérés figyelhető meg „az új barátok miatt” válasznál.
Az eredmények alapján megállapítható, hogy a megfelelő szakemberképzés és közösségre való odafigyelés meghatározó tényező lehet a kosárlabda versenyzés abbahagyásának szempontjából.



